TEHNIČKI OPIS
za nabavku usluga za odvoz i odlaganje opasnog otpada

U cilju unaprjeđenja rada i brige o zaštiti životne sredine, potrebno je sa firmom ovlašćenom za zbrinjavanje opasnog otpada, sklopiti ugovor o povjeravanju poslova ove vrste kako bi se opasni otpad koji se stvara u procesima svakodnevnog rada, na adekvatan način odlagao.

Izabrani ponuđač, sa kojim će se zaključiti Ugovor o zbrinjavanju otpada, obavezan je da se pridržava, odnosno postupa u svemu u skladu sa odredbama člana 97 Zakona o upravljanju otpadom (Sl. list CG br. 34/2024 i 92/2024) kao i odredbama Pravilnika o bližem sadržaju dokumentacije koja se podnosi uz zahtjev za izdavanje dozvole za uvoz, izvoz i tranzit otpada, kao i listi klasifikacije otpada (Sl. list CG br. 71/10).

Izabrani ponuđač će preuzeti kompletnu odgovornost za bezbjedan rad i zaštitu okoline, tokom preuzimanja, odnosno utovara i transporta predmetnog otpada.

S obzirom na to da je Crna Gora potpisnica Bazelske konvencije o kontroli prekograničnog kretanja opasnih otpada i njihovom odlaganju, nacionalni postupci propisani u Zakonu o upravljanju otpadom i podzakonskim aktima o pošiljkama otpada su usklađeni sa zahtjevima iz Konvencije i Regulative EU br. 1013/2006/EK o pošiljkama otpada, kao i s drugim relevantnim propisima EU.

Izabrani ponuđač će trajno zbrinuti preuzeti otpad i o tome dostaviti Naručiocu pisani dokaz, za sve stavke iz tehničke specifikacije.

Izabrani ponuđač će Naručiocu dostaviti potvrdu o uništenju otpada, po Bazelskoj konvenciji, nakon izvršenog uništenja.

Izabrani ponuđač će dostaviti dokument o prekograničnom kretanju otpada ovjeren od strane primaoca otpada.
